Nafarroako Parlamentuko Mahaiak, 2018ko maiatzaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakitekoa zein borondate eta aurreikuspen dituen Nafarroako Gobernuak 2019rako Nafarroako Aurrekontu Orokorretan jasotzeko hezkuntza publikoan egin diren murrizketei buelta emateko eta hezkuntza publikoaren garapena bultzatzeko behar diren baliabideak.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko maiatzaren 14an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerrako foru parlamentarien elkarteko Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Gobernuak 2018ko maiatzaren 17ko Osoko Bilkuran ahoz erantzun dezan:

Programa-akordioak konpromiso bat jasotzen du irakaskuntza publikoan aurreko legegintzaldian gertatutako murrizketei buelta emateko eta Nafarroako irakaskuntza-sistema publikoaren garapenari bultzada bat emateko.

Zein borondate eta aurreikuspen ditu Nafarroako Gobernuak 2019rako Nafarroako Aurrekontu Orokorretan jasotzeko Hezkuntza Publikoko murrizketei buelta emateko eta Hezkuntza Publikoaren garapena bultzatzeko beharrezkoak diren baliabideak?

Iruñean, 2018ko maiatzaren 7an

Foru parlamentaria: Marisa de Simón Caballero